BECKWITH] TEXT AND TRANSLATION 451 
A hala aku la na kamaaina, ohu mai la he wahi nalu opuu, ia ma- 
nawa ka Hauailiki hee ana i kona nalu. Ta Hauailiki e hee la i ka 
nalu, uwa ka pihe a na kamaaina, a me na kaikuahine o Aiwohikupua: 
Heaha la ia ia Laieikawai? 
A no ka lohe ana aku o Hauailiki i keia pihe uwa, alaila, manao 
iho ia ua huipu me Laieikawai i keia leo uwa, aole ka! hoomau aku 
la oia i ka heenalu a hala elima nalu, oia mau no. Aole nae i loaa ka 
heahea ia mai, nolaila, hoomaka mai la ia Hauailiki ke kaumaha, me 
ka hooiaio iki i kela olele a Aiwohikupua no ka “paakiki o 
Laieikawai.” 
